Legal Document

Category: 359

Text:
8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 906 της 1/16 Νοεμ. 1979 (ΦΕΚ Α΄ 254) Περί καθορισμού των Επαγγελματικών δικαιωμάτων των Πτυχιούχων των Ανωτέρων Σχολών Τεχνολόγων Μηχανικών ειδικότητος Δομικών έργων, Συγκοινωνιακών και Υδραυλικών έργων και Τοπογράφου. Έχοντες υπ’ όψει: 1.Τας διατάξεις του άρθρ. 2 του Νόμ. 298/1976 «περί ισοτιμίας των Πτυχιούχων των Κέντρων Ανωτέρας Τεχνικής Εκπαιδεύσεως και άλλων Τεχνικών Σχολών ως και καθορισμού των Επαγγελματικών δικαιωμάτων των αποφοίτων κ.λ.π.». 2.Τας διατάξεις των άρθρ. 65 παρ. 2 και 69 παρ. 1 του Νόμ. 576/1977 «περί οργανώσεως και Διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 3.Τας υπ’ αριθ. Φ.480.26/126/119321/74, Φ.480/ 119320/1974 και Φ.455.1/15/1584/8.1.1976 (ΦΕΚ 41 και 42/75 και 32/76 τ.Β΄) αποφάσεις του Υπουργού Εθνικής Παιδείας και Θρησκευμάτων περί εγκρίσεως των ωρολογίων και αναλυτικών προγραμμάτων των Τεχνολόγων α)Δομικών έργων, β) Συγκοινωνιακών και Υδραυλικών και γ) Τοπογράφων, και 4.Την υπ’ αριθ. 1257/1977 γνωμοδότησιν του Συμβουλίου της Επικρατείας, προτάσει των Υπουργών Εθνικής Παιδείας και Θρησκευμάτων, Προεδρίας Κυβερνήσεως και Δημοσίων Έργων, αποφασίζομεν: Δικαιώματα εκπονήσεως Μελετών και επιβλέψεως έργων Άρθρ.1.-Εις τους Πτυχιούχους των Ανωτέρων Σχολών Τεχνολόγων Μηχανικών ειδικότητος: α)Δομικών έργων, β)Συγκοινωνιακών και Υδραυλικών έργων και γ)Τοπογράφου επιτρέπεται η εκπόνησις μελετών μετά αυτοδυνάμου υπογραφής τούτων ως και η επίβλεψις έργων ως ακολούθως: Α.Εις τους Πτυχιούχους ειδικότητος Δομικών έργων. 1.Οικοδομικών κατασκευών, προοριζομένων δια κατοικίας, καταστήματα ή γραφεία. α)Μέχρι (2) το πολύ ορόφων, ελευθέρου ύψους εκάστου μέχρι 4 μέτρων και άνευ προβλέψεως μελλοντικών τοιούτων, ήτοι μέχρι (2) επαλλήλων καθ’ ύψος πλακών εξ ωπλισμένου σκυροδέματος κατηγορίας Β 160, αμφιερείστων ή συνεχών, διατεταγμένων κατά τρόπον ώστε τα στατικά ανοίγματα να μη υπερβαίνουν τα 5,50 μέτρα και εδραζομένων επί φερόντων στοιχείων, τοιχοποιΐας ή δοκών, στηριζομένων επί τοιχοποιΐας ή υποστηλωμάτων εξ οπλισμένου σκυροδέματος, θεμελιουμένων επί μεμονωμένων πεδίλων και ουχί πεδιλοδοκών, με διαστάσεις πλακών εν κατόψει μέχρι 35 μέτρων και υπό την προϋπόθεσιν ότι η αντισεισμική ικανότης της κατασκευής ελέγχεται και εξασφαλίζεται, μη απαιτουμένου προς τούτο ακριβούς αντισεισμικού υπολογισμού, ου η μελέτη, οσάκις απαιτείται δέον να συντάσσηται και υπογράφηται υπό διπλωματούχου Πολιτικού Μηχανικού. Τυχόν προβλεπόμενον ή υπάρχον υπόγειον δεν προσμετρείται εις τον αριθμόν, των ορόφων, μόνον εφ’ όσον το δάπεδον του υπέρ αυτό ορόφου, δεν υπέρκειται της μέσης στάθμης του περιβάλλοντος εδάφους πλέον του ενός μέτρου. β)Εις περίπτωσιν επικαλύψεως της κατά τα ανωτέρω διορόφου οικοδομής δια ξυλίνης στέγης αντί πλακός εξ οπλισμένου σκυροδέματος οι ως άνω δικαιούνται της συντάξεως στατικής μελέτης και της αυτονόμου επιβλέψεως δια συνολικόν άνοιγμα στέγης (ζευκτού) μέχρις 8 μέτρων. 2.Αρχιτεκτονική μελέτη και επίβλεψις οικοδομικών εργασιών εις την περίπτωσιν κατά την οποίαν προβλέπεται εν τη μελέτη προσθήκη ενός επί πλέον ορόφου, υπό την προϋπόθεσιν ότι οι στατικοί υπολογισμοί έχουν συνταχθή και υπογραφή παρά διπλωματούχου Πολιτικού Μηχανικού. 3.Τοπογραφικών εργασιών, αφορωσών εις τα κατά εν εδαφ. 1 (α και β) μελετώμενα έργα. Β.Εις τους Πτυχιούχους ειδικότητος Συγκοινωνιακών και Υδραυλικών έργων. 1.Συγκοινωνιακών έργων, προϋπολογιζομένης συνολικής αξίας μέχρι 3.000.000 δραχμών και εφ’ όσον πρόκειται περί α)Συντηρήσεως και ανακαινίσεως Εθνικών και Επαρχιακών οδών ως και διανοίξεως αγροτικών και κοινοτικών τοιούτων, κατασκευής τεχνικών έργων, πλην λοξών, μέχρις ανοίγματος 8 μέτρων και τοίχων αντιστηρίξεως ύψους μέχρι 5 μέτρων. β)Έργων χερσαίας ζώνης λιμένος, κρηπιδωμάτων και αποβαθρών μέχρι βάθους 2 μέτρων, υπό την προϋπόθεσιν ότι δι’ αμφοτέρας τας περιπτώσεις του προηγουμένου και του παρόντος εδαφίων δεν απαιτείται ειδικός αντισεισμικός υπολογισμός ή ειδική εδαφοτεχνική μελέτη. 2.Υδραυλικών Έργων, προϋπολογιζομένης συνολικής αξίας μέχρι 3.000.000 δραχμών, εφ’ όσον πρόκειται περί έργων προστατευτικών και μικρών διευθετήσεων χειμάρρων δι’ αναχωμάτων ή συρματοπλεγμάτων, μικρών αρδευτικών έργων ως και απλών δικτύων υπονόμων και εσωτερικών δικτύων υδρεύσεως άνευ αντλιοστασίων. γ)Εις τους Πτυχιούχους ειδικότητος Τοπογράφου. 1.Τοπογραφικών εργασιών αφορωσών εις τα κατά τα υπό στοιχεία Α και Β της παρούσης παρ. μελετώμενα υπό των Πτυχιούχων Τεχνολόγων α)Δομικών και β)Συγκοινωνιακών και Υδραυλικών, έργα. 2.Απλαί Τοπογραφικαί αποτυπώσεις πόλεων μέχρις εκτάσεως 150 στρεμμάτων και, 3.Απλαί Τοπογραφικαί αποτυπώσεις υπαίθρου μέχρις εκτάσεως 1.500 στρεμμάτων, εξαιρέσει των περιπτώσεων καθ’ ας απαιτείται δι’ αμφοτέρας τας ως άνω περιπτώσεις αυτοτελής τριγωνισμός ή διορθώσεις σφαλμάτων δια της μεθόδου των ελαχίστων τετραγώνων. (Αντί για τη σελ. 516,611) Σελ. 516,611(α) Τεύχος Ι-32 Σελ. ΙΙΙ 626 Επαγ/κά Δικ/τα Αποφοίτων Ανώτερης Τεχνικής και Τεχ/κής Εκπ/σης (ΚΑΤΕ-ΤΕΙ) 32.Ε.λ.8 Εργοληπτικά δικαιώματα Άρθρ.2.-1.Τας εις τους εν τω προηγουμένω άρθρω Τεχνολόγους χορηγούμενα εργοληπτικά δικαιώματα έχουν ως ακολούθως, α)Τεχνολόγοι δομικών έργων: Πτυχίον εργολήπτου Δημοσίων έργων δι’ έργα οικοδομικά. β)Τεχνολόγοι συγκοινωνιακών και υδραυλικών έργων: Πτυχίον εργολήπτου Δημοσίων έργων, δι’ έργα οδοποιΐας , Λιμενικά και υδραυλικά, και γ)Τεχνολόγοι Τοπογράφοι: Πτυχίον εργολήπτου Δημοσίων έργων δι’ έργα οδοποιΐας. 2.Τα εν τη προηγουμένη παραγράφω εργοληπτικά πτυχία χορηγούνται υπό τας αυτάς προϋποθέσεις και κατά την αυτήν διαδικασίαν υπό την οποίαν χορηγούνται τα πτυχία εις τους πτυχιούχους Πολιτικούς Υπομηχανικούς περί ων η παρ. 1 εδαφ. Β του άρθρ. 5 του Ν.Δ. 95/1946 «περί εργοληπτών Δημοσίων έργων» και το από 23.4.1951 Β.Δ/γμα «περί των πτυχίων εργολήπτου Δημοσίων έργων» ως ταύτα ισχύουν.